החטיבה במדים של השירות החשאי של ארצות הברית

**החטיבה במדים של השירות החשאי של ארצות הברית** (באנגלית: **United States Secret Service Uniformed Division**) היא זרוע מבצעית של השירות החשאי של ארצות הברית, שתפקידה העיקרי הוא להגן על מבנים, אתרים ואישים בכירים, לרבות נשיא ארצות הברית, סגנו, מבקרים רשמיים ממדינות זרות ובני משפחותיהם.

## תחומי אחריות
הסוכנים ביחידת המדים מוצבים במוקדים רגישים ובעלי חשיבות ביטחונית גבוהה בוושינגטון הבירה ובמקומות נוספים. בין היתר, היחידה אחראית לאבטחת:
* מתחם הבית הלבן
* מעגל מצפה הכוכבים מס' 1
* בניין מחלקת האוצר של ארצות הברית
* בניין משרד ההנהלה ע"ש אייזנהאואר
* שגרירויות זרות בוושינגטון

ממוזער|206x206 פיקסלים|ניידת של החטיבה במדים
בנוסף לאבטחת אתרים קבועים, סוכני היחידה משתתפים באבטחת אירועים מיוחדים ברחבי המדינה ויוצאים עם הנשיא, סגן הנשיא ואישים זרים בכירים בעת נסיעותיהם.

## יחידות מיוחדות
במסגרת יחידת המדים פועלות מספר יחידות ייעודיות:
* **יחידת הכלבנים (Canine Unit)** – סוכנים המלווים בכלבים מאומנים, המשמשים לאיתור חומרי נפץ, חבילות חשודות ואיומים נוספים.
* **יחידת התגובה המיידית (Emergency Response Unit)** – מספק הגנה טקטית היקפית לאתרים שבאחריות השירות החשאי, תוך תגובה מיידית לאיומים פיזיים.
* **יחידת הצלפים (Countersniper Team)** – סוכנים מומחים בירי מדויק, המספקים הגנה מרחבית באמצעות ציוד ייעודי ומערכות תצפית מתקדמות.
* **יחידת תמיכה בשיירות (Motorcade Support Team)** – אחראית לאבטחת תנועת שיירות רכב של הנשיא, סגן הנשיא ומנהיגים זרים. חלק מהסוכנים רוכבים על אופנועים במהלך המשימות.
* **יחידת לוחמה ברחפנים (Counter-Unmanned Aerial Systems – C-UAS)** – עוסקת באיתור, ניטור ונטרול רחפנים בלתי מאושרים באזורי הגנה רגישים.
* **יחידת הסער הנגדי (Counter Assault Team – CAT)** – יחידה טקטית מיוחדת המגיבה למתקפות נגד המאובטחים ומבצעת פעולות הסחה ונטרול.
* **יחידת ביטחון המרחב האווירי (Airspace Security Branch)** – אחראית על ניטור ושליטה במרחב האווירי סביב אתרים ואירועים מאובטחים, בשיתוף סוכנויות ממשלתיות שמבקרים בהם נשיא או סגן נשיא ארצות הברית.
* **צוות Hammer** – מתמחה בזיהוי איומים כימיים, ביולוגיים, רדיולוגיים וגרעיניים, וכן במתן טיפול רפואי וחילוץ.
* **יחידת הרובים המיוחדת (Specialized Rifle Unit – SRU)** – אחראית על אבטחה חמושה ברמת ההיקף החיצוני והבינוני של אתרים רגישים, לרבות הבית הלבן.
* **יחידת חקירת זירות פשע (Crime Scene Search Unit)** – מתמחה בתיעוד וניתוח זירות פשע, לרבות צילום, איסוף טביעות אצבע, שערות, סיבים וראיות פורנזיות אחרות.

## גלריה

קובץ:Secret Service Agent Guards EEOB.jpg|סוכן החטיבה במדים מחוץ לבניין משרד ההנהלה ע"ש אייזנהאואר
קובץ:Secret Service on the White House.jpg|צלפים של החטיבה במדים על גג הבית הלבן מכיוון המדשאה הדרומית
קובץ:USSS Uniformed Division policeman on guard outside the White House on July 14, 2024.jpg|סוכן של החטיבה במדים בסמוך לבלייר האוס
קובץ:USSS Uniformed Division policemen on guard outside the White House on July 14, 2024.jpg|סוכנים של החטיבה במדים במפגש שדרות פנסילבניה ושדרות החוקה
קובץ:Secret Service officer and his police dog as part of the Emergency Response Team (ERT).png|סוכן יחידת הכלבנים
קובץ:US Secret Service - Motorcade Support Unit (3001067789).jpg|אופנועי יחידת התמיכה בשיירות
קובץ:200824-H-WT216-0004.jpg|סוכן של יחידת הצלפים
קובץ:Thursday afternoon, 14 January 2021 Seventeenth Street, NW, Washington DC IMG 0947 (50847976631).jpg|סוכן רוכב אופניים של יחידת הרובים המיוחדת
קובץ:Counter Assault Team members at Rowley Training Center in 2018.jpg|סוכנים של צוות C.A.T
קובץ:USSS̠HAMMER.jpg|סוכנים של צוות HAMMER


## קישורים חיצוניים

* 
* 
* 
* 

## הערות שוליים

קטגוריה:ארצות הברית: ארגונים משטרתיים פדרליים
קטגוריה:השירות החשאי של ארצות הברית